Темир Сариев
Темир Аргембаевич Сариев (17-июнь 1963-жылы, Төш-Булак айылы, Сокулук району, Кыргыз ССР) — кыргыз мамлекеттик ишмери. Кыргызстан убактылуу өкмөтүнүн төрагасынын орун басары, каржы министри, «Ак-Шумкар» саясый партиясынын төрагасы. 2015-ж. 2-майынан 2016-ж. 11-апрелине чейин Кыргыз Республикасынын Премьер-министри болуп иштеген.

Биографиясы
1963-жылдын 17-июнда Чүй облусунун Сокулук районундагы Төш-Булак айылында төрөлгөн.

Билими – жогорку: 1989-жылы Кыргыз Мамлекеттик университетин экономист адистиги боюнча бүтүргөн. 2000-жылдан 2007-жылга чейин Жогорку Кеңештин 2 жана 3-чакырылышынын депутаты болуп шайланган.

Мамлекеттик кызматтын экинчи класстагы мамлекеттик кеңешчиси класстык чинине ээ. Үчүнчү даражадагы "Манас" ордени менен сыйланган.

Ишмердүүлүгү
 1981-1983-жылдары Советтик Армиянын катарында кызмат өтөгөн.
 1983-жылы эмгек ишмердигин Аламүдүн тери фабрикасында экспедитор болуп иштөө менен баштап, бир катар кызматтарды аркалаган, 1987-жылы экономист кызматын ээлеген.
 1987-1989-жылдары комсомолдук ишинде, алгач үйрөтүүчү кызматын ээлеп, андан соң Аламүдүн райком комсомолунун эмгек жаштарынын бөлүм башчысы болуп иштеген.
 1989-1991-жылдары партиялык кызматта турган. Андан соң Аламүдүн райкомунун КПКсында уюштуруучу бөлүмүндө үйрөтүүчү кызматын ээлеген, Аламүдүн райаткаруу комитетинде аппарат жетекчиси, Аламүдүн райаткаруукомитетинде төраганын орун басары болгон.
 1991-жылдан тарта Кыргыз товар-чийки зат биржасын негиздеп анын биринчи президенти болуп, аны 1995-жылга чейин жетектеген. 
 1995-жылы "Тотон" каржы-өнөр жай фирмасынын мүдүрү.
 2000-2007-жылдары Жогорку Кеңештин эки чакырылышынын депутаты, бюджет жана каржы комитетинин мүчөсү.
 2005-жылы Кыргызстандын Конституциялык кеңешинин мүчөсү.
 2007-жылы "Реформа үчүн!" кыймылынын теңтөрагасы, катарлаш эле "Демократиялык күчтөр Союзунун "Акшумкар" саясый партиясынын теңтөрагасы.
 2008-жылдын июнь айында "Демократиялык күчтөр Союзунун "Акшумкар" саясый партиясынын төрагасы болуп шайланган.
 2008-жылдын 24-декабрында Кыргызстандын "Бириккен элдик кыймылынын" саясый бюросунун мүчөсү болгон.
 2010-жылдын 8-апрелинде Убактылуу өкмөттүн төрагасынын орун басары, Каржы министри болуп дайындалган.
 12.2011-04.2015-жж. Экономика жана монополияга каршы саясат министри болуп дайындалган.
 2015-жылдын 2-майынан 2016-ж. 11-апрелине чейин Кыргыз Республикасынын Премьер-министри.

Эскертмелер

Шилтемелер 
 Өкмөт сайтында

Министрлер‎
Жогорку Кеңештин депутаттары
Кыргызстандын саясатчылары‎
Туулгандар 1963-жылы‎
Чүй облусу
Кыргызстан
2015-жыл
Кыргыз_Республикасынын_Президентинин_кызмат_ордуна_талапкерлер-2017